
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 415 

5 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διοικητικής διαδικασίας μεταδημότευ¬ 
σης ενηλίκου, προκειμένου να αποκτήσει την αρ¬ 
χική δημοτικότητα που είχε ο ίδιος ή οι γονείς 
του και του αντίστοιχου εντύπου της που διεκ- 
περαιώνονται και μέσω των Κέντρων Εξυπηρέ¬ 
τησης Πολιτών (Κ.Ε.Π.). 1 

Καθορισμός αποζημίωσης Προέδρου, μελών και 
γραμματέων Ομάδας ΔιοίκησηςΈργου στο ΥΠ.ΕΣ. 
Δ.Δ.Α. για την παρακολούθηση και αξιολόγηση 
της λειτουργίας των Κέντρων Εξυπηρέτησης Πο¬ 
λιτών (Κ.Ε.Π.). 2 

Τροποποίηση της υπ’ αριθμ. 293435/3.8.2005 κοινής 
υπουργικής απόφασης περί «καθορισμού των λε¬ 
πτομερειών εφαρμογής της απόσταξης κρίσης 
που πραγματοποιείται στα πλαίσια του άρθρου 
30 του Καν. Αρ. 1493/99 των επιτραπέζιων οίνων 
και των οίνων ΟΠΑΠ, των απαιτούμενων ελέγχων 
και των δικαιολογητικών παράδοσης της αλκοό¬ 
λης που θα παραχθεί στα πλαίσια της απόσταξης 
αυτής, από τους οινοπνευματοποιούς στον Οργα¬ 
νισμό Παρέμβασης και τρόπου πληρωμής της αξί¬ 


ας της αλκοόλης που θα παραδοθεί». (Β 1140). 3 

Α ΠΟΦΑΣΕΙ Σ 

Αριθμ. 6297 (1) 


Καθορισμός διοικητικής διαδικασίας μεταδημότευσης 
ενηλίκου, προκειμένου να αποκτήσει την αρχική δη¬ 
μοτικότητα που είχε ο ίδιος ή οι γονείς του και 
του αντίστοιχου εντύπου της που διεκπεραιώνο- 
νται και μέσω των Κέντρων Εξυπηρέτησης Πολι¬ 
τών (Κ.Ε.Π.). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του τελευταίου εδαφίου της παρα¬ 
γράφου 1 του άρθρου 31 του ν. 3013/2002 «Αναβάθμιση 
της πολιτικής προστασίας και άλλες διατάξεις» (ΦΕΚ 
102/Α72002), όπως τροποποιήθηκε και συμπληρώθη¬ 
κε από την παρ. 5 του αρθ. 11 του ν. 3146/2003 (ΦΕΚ 


Α'/125), την παρ. 4 του αρθ. 24 του 3200/2003 (ΦΕΚ/ 
Α'/281/2003) καθώς και το άρθρο 16 του ν. 3345/2005 
(ΦΕΚ 138/Α72005). 

2. Τ ις διατάξεις του άρθρου 8 του ν. 1599/1986 «Σχέ¬ 
σεις Κράτους - Πολίτη, καθιέρωση νέου τύπου δελτίου 
ταυτότητας και άλλες διατάξεις» (ΦΕΚ 75/Α/1986), σε 
συνδυασμό με αυτές της παρ. 2 του αρθ. 2 της από 
21.12.2001 ΠΝΠ (ΦΕΚ/Α'7288/2001) «Αρμοδιότητα των δι¬ 
καστηρίων σε υποθέσεις αναγκαστικών απαλλοτριώσε¬ 
ων, φορολογικές και τελωνειακές ρυθμίσεις». 

3. Τ ις διατάξεις της παραγράφου 3 του άρθρου 3 του 
ν. 2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» ΦΕΚ 45/Α/9.3.1999. 

4. Την υπ’ αριθμ. ΔΙΑΔΠ/Α1/18368/1.10.2002 (Φ.Ε.Κ. 1276 
Β72002), απόφαση του Υπουργού Εσωτερικών, Διοίκη¬ 
σης και Αποκέντρωσης «Καθορισμός του τύπου της 
Υπεύθυνης Δήλωσης του άρθρου 8 του ν. 1599/1986 
(ΦΕΚ 75/Α>. 

5. Τις διατάξεις της παρ. 1, του άρ. 24 του ν. 3200/03 
(ΦΕΚ/Α/281/2003) «Τροποποιήσεις του Ν. 1388/1983-Ίδρυ- 
ση Εθνικού Κέντρου Δημόσιας Διοίκησης-, ίδρυση Εθνι¬ 
κής Σχολής Δημόσιας Διοίκησης και άλλες διατάξεις», 
με τις οποίες η Γενική Γραμματεία Δημόσιας Διοίκησης 
μετονομάζεται σε Γ ενική Γ ραμματεία Δημόσιας Διοίκη¬ 
σης και Ηλεκτρονικής Διακυβέρνησης. 

6. Τις διατάξεις του άρθρου 90 του π.δ. 63/2005 (ΦΕΚ 
98/Α/2005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

7. Τις διατάξεις της παραγράφου 2 του άρθρου 8 του 
π.δ. 497/1991 (ΦΕΚ 180/Α71991) και της παραγράφου 9 
του άρθρου 18 του π.δ. 410/1995 (ΦΕΚ 231/Α71995). 

8. Την ανάγκη βελτίωσης της εξυπηρέτησης και της 
ποιότητας των παρεχόμενων υπηρεσιών προς τον πο¬ 
λίτη. 

9. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Η διοικητική διαδικασία της μεταδημότευσης ενη¬ 
λίκου, προκειμένου να αποκτήσει την αρχική δημοτι¬ 
κότητα που είχε ο ίδιος ή οι γονείς του, μπορεί να 
διεκπεραιώνεται και μέσω των Κέντρων Εξυπηρέτησης 

Πολιτών (Κ.Ε.Π.) κατά τα προβλεπόμενα στο άρθρο 31 
του ν. 3013/2002 όπως αυτό ισχύει. 

Αρθρο 2 

Τα δικαιολογητικά που απαιτούνται για την διεκπεραί¬ 
ωση της εν λόγω διαδικασίας, σύμφωνα με τις διατάξεις 
της παραγράφου 2 του άρθρου 8 του π.δ. 497/1991, είναι 
τα ακόλουθα: 

Α. Πιστοποιητικό εγγραφής στο δημοτολόγιο του 
Δήμου ή της Κοινότητας από όπου επιθυμεί να μετα- 
δημοτεύσει. 


Β. Υπεύθυνη δήλωση το περιεχόμενο της οποίας έχει 
ως εξής: 

«Δηλώνω υπεύθυνα ότι η χρήση της δυνατότητας με¬ 
ταδημότευσης προκειμένου να αποκτήσω την αρχική 
δημοτικότητα που είχα ο ίδιος ή οι γονείς μου γίνεται, 
από μέρους μου, για πρώτη φορά». 

Αρθρο 3 

Για τη διεκπεραίωση της παραπάνω διαδικασίας συ¬ 
μπληρώνεται ειδικό έντυπο το οποίο επισυνάπτεται 
στην απόφαση και αποτελεί αναπόσπαστο μέρος της. 


ΕΛΛΗΝΙΚΗ ΔΗΜΟΚΡΑΤΙΑ 
[ΤΙΤΛΟΣ ΥΠΗΡΕΣΙΑΣ] 


ΑΙΤΗΣΗ- ΥΠΕΥΘΥΝΗ ΔΗΛΩΣΗ < ά Ρ θ Ρ° 8 ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων 
υπηρεσιών (άρθρο 8 παρ. 4 ν. 1599/1986) 


Περιγραφή αιτήματος : «Μεταδημότευση ενηλίκου για την ανάκτηση της αρχικής δημοτικότητας που είχε ο 
ίδιος ή οι γονείς του». 




ΑΡΙΘΜ. ΠΡΩΤΟΚΟΛΛΟΥ 


ΗΜΕΡΟΜΗΝΙΑ 

ΠΡΟΣ: 

* 






Συμπληρώνεται 

από την Υπηρεσία 


Όικείο Δήμο ή Κοινότητα 


ΣΤΟΙΧΕΙΑ ΑΙΤΟΥΝΤΟΣ 


Ο - Η Όνομα: 

Όνομα Πατέρα: 

Όνομα Μητέρας: | 
Αριθ. Δελτ. Ταυτότητας: 


Επώνυμο: 

Επώνυμο Πατέρα: 
Επώνυμο Μητέρας: 
Α.Φ.Μ: 


Τόπος Κατοικίας: 


Οδός: 


Αριθ: 

Τηλ: 


Ρβχ: 


Ε - ΠΊ3ΪΙ: 


ΟΡΙΣΜΟΣ / ΣΤΟΙΧΕΙΑ ΕΚΠΡΟΣΩΠΟΥ* 4 ) (για κατάθεση αίτησης ή παραλαβή τελικής 
διοικητικής πράξης): Σε περίπτωση που δε συντάσσεται η εξουσιοδότηση στο παρόν έντυπο και ενώπιον 
του αρμόδιου υπαλλήλου, απαιτείται προσκόμιση εξουσιοδότησης με βεβαίωση του γνήσιου της υπογραφής από 
δημόσια υπηρεσία ή συμβολαιογραφικού πληρεξουσίου. 

ΟΝΟΜΑ: 

ΕΠΩΝΥΜΟ 


ΟΝΟΜΑΤΕΠΩΝΥΜΟ ΠΑΤΕΡΑ: ΑΔΤ 


ΟΔΟΣ: 

ΑΡΙΘ: 


Τ.Κ: 

Τηλ: Ρβχ: 

Ε- ΓΠ3ΪΙ: 



[Ταχυδρομική Διεύθυνση ΚΕΠ, τηλέφωνο, φαξ και εηιαΐΐ για επικοινωνία] 

ΕΛΛΗΝΙΚΗ ΔΗΜΟΚΡΑΤΙΑ 
[ΤΙΤΛΟΣ ΥΠΗΡΕΣΙΑΣ] 


ΠΛΗΡΟΦΟΡΙΑΚΑ ΣΤΟΙΧΕΙΑ 

ΑΠΑΙΤ Ο ΥΜΕΝΑ ΔΙΚΑΙΟΛΟΓΗΤΙΚΑ 


ΤΙΤΛΟΣ ΑΙΚΑΙΟΑΟΓΗΤΙΚΟΥ: 

ΚΑΤΑΤΕΘΗΚΕ ΜΕ 
ΤΗΝ ΑΙΤΗΣΗ 

ΘΑ 

ΠΡΟΣΚΟΜΙΣΤΕΙ 

ΝΑ ΑΝΑΖΗΤΗΘΕΙ 
ΥΠΗΡΕΣΙΑΚΑ* * * 3 4 * 

Πιστοποιητικό εγγραφής στο δημοτολόγιο του δήμου ή της 
κοινότητας από όπου επιθυμεί να μεταδημοτεύσει 




Υπεύθυνη δήλωση στην οποία να δηλώνεται η εφ’ άπαξ χρήση της 
δυνατότητας αυτής* 




ΠΑΡΑΤΗΡΗΣΕΙΣ: 


Επιλέξτε με ποιο τρόπο θέλετε να παραλάβετε την απάντησή σας: 

□ 1. Να σας αποσταλεί με συστημένη επιστολή στη 

Διεύθυνση:. 

□ 2. Να την παραλάβετε ο ίδιος από την υπηρεσία μας 

□ 3. Να την παραλάβετε από άλλο σημείο. 

□ 4 Να την παραλάβει εκπρόσωπός σας 

□ 5 Να σας αποσταλεί με ίοχ στον αριθμό:. 


ΧΡΟΝΟΣ : Εως ημέρες από την περιέλευση του αιτήματος και των τυχόν απαραίτητων δικαιολογητικών στην 
αρμόδια για την έκδοση της τελικής πράξης υπηρεσία(ο χρόνος δεσμεύει την εκδίδουσα την τελική πράξη 
υπηρεσία). 

ΚΟΣΤΟΣ: 

Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του 
ν. 1599/1986, δηλώνω ότι: 

*η χρήση της δημοτικότητας που είχα ο ίδιος ή οι γονείς μου γίνεται από μέρους μου εφ’ άπαξ. _ 


(3) Εξουσιοδοτώ το ΚΕΠ (άρθρο 31 ν. 3013/2002) να προβεί σε όλες τις απαραίτητες 
ενέργειες (αναζήτηση δικαιολογητικών κλπ) για τη διεκπεραίωση της υπόθεσής μου. 

(4) Εξουσιοδοτώ τον/την πιο πάνω αναφερόμενο/η να καταθέσει την αίτηση ή/και να παραλάβει 
την τελική πράξη. (Διαγράφεται όταν δεν ορίζεται εκπρόσωπος) 


.20 . 

(Υπογραφή) 


(1) Αναγράφεται ολογράφως και κατόπιν αριθμητικά, ως πλήρης εξαψήφιος αριθμός η ημερομηνία γέννησης: πχ η 7 
Φεβρουάριου 1969 γράφεται αριθμητικά: 070269 

(2) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του 
άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον 
εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 
ετών. 


[Ταχυδρομική Διεύθυνση ΚΕΠ, τηλέφωνο, φαξ και ειπαίΐ για επικοινωνία] 

ΕΛΛΗΝΙΚΗ ΔΗΜΟΚΡΑΤΙΑ 
[ΤΙΤΛΟΣ ΥΠΗΡΕΣΙΑΣ] 


ΒΕΒΑΙΩΣΗ ΥΠΟΒΟΛΗΣ ΑΙΤΗΜΑΤΟΣ 


Αίτημα: 

Υπηρεσία Υποβολής: 


Αριθμ. Πρωτοκόλλου: 

Ημ/νια αιτήματος: 

Αρμόδιος Υπάλληλος: 

Όνομα 


Επώνυμο: 


Αϊτών: 

Όνομα 


Επώνυμο: 



ΧΡΟΝΟΣ: Εως ημέρες από την περιέλευση του απήματος και των τυχόν απαραίτητων δικαιολογητικών στην 
αρμόδια για την έκδοση της τελικής πράξης υπηρεσία(ο χρόνος δεσμεύει την εκδίδουσα την τελική πράξη 
υπηρεσία). 

ΚΟΣΤΟΣ: 

ΤΡΟΠΟΣ ΠΑΡΑΛΑΒΗΣ ΠΟΥ ΕΠΕΛΕΓΗ: 


Ο Υπάλληλος 

(υπογραφή) 


(Ημερομηνία) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 3 Απριλίου 2006 


Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

Αριθμ. 2/11886/0022 (2) 

Καθορισμός αποζημίωσης Προέδρου, μελών και γραμμα¬ 
τέων Ομάδας Διοίκησης Έργου στο ΥΠ.ΕΣ.Δ.Δ.Α. για 
την παρακολούθηση και αξιολόγηση της λειτουργίας 
των Κέντρων Εξυπηρέτησης Πολιτών (Κ.Ε.Π.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

α) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β) Της παρ. 2 εδαφ. γ' του άρθρου 17 του ν. 3205/2003 
(ΦΕΚ 297/Α’) «Μισθολογικές ρυθμίσεις λειτουργών και 
υπαλλήλων του δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

γ) Του άρθρου 18 παρ. 18 του ν. 2503/1997 (ΦΕΚ 107/ 
Α/1997) «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

δ) Του άρθρου 10 παρ. 3 του ν.δ/τος 216/1974 (ΦΕΚ 
367/Α/7.12.1974) «Περί συστάσεως Υπουργείου Προεδρίας 
Κυβερνήσεως». 

ε) Του ν. 3013/2002 «Αναβάθμιση της πολιτικής προ¬ 
στασίας και άλλες διατάξεις». 

στ) Του άρθρου 40 του ν. 849/1978 (ΦΕΚ 232/Α/1978), 
όπως τροποποιήθηκε με το άρθρο 8 του ν. 2129/1993 
«Αύξηση συντάξεων και άλλες διατάξεις». 

ζ) Του άρθρου 22 παρ. 3 του ν. 2362/1995 (ΦΕΚ 247/Α') 
«Περί δημοσίου λογιστικού, ελέγχου των δαπανών του 
κράτους και άλλες διατάξεις». 

η) Του ν. 2860/2000 (ΦΕΚ 251/Α/14.11.2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης», όπως ισχύει. 

θ) Του π.δ/τος 320/88 «Οργανισμός Υπηρεσιών του 
Υπουργείου Προεδρίας της Κυβέρνησης», όπως τροπο¬ 
ποιήθηκε και συμπληρώθηκε μεταγενέστερα. 

ι) Του π.δ/τος 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης 
και Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρ¬ 
μοδιοτήτων του». 

ια) Του π.δ/τος 400/1995 (ΦΕΚ 336/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης και Ηλεκτρο¬ 
νικής Διακυβέρνησης και καθορισμός των αρμοδιοτήτων 
της». 

ιβ) Του άρθρου 24 παρ. 1 του ν. 3200/03 «Τροποποιή¬ 
σεις του ν. 1388/1983 «Ιδρυση Εθνικού Κέντρου Δημόσιας 
Διοίκησης, ίδρυση Εθνικής Σχολής Τοπικής Αυτοδιοίκη¬ 
σης και άλλες διατάξεις» (ΦΕΚ 281/Α/9.12.2003). 

2. Του Κανονισμού (ΕΚ) αριθ. 1260/1999 «Περί γενικών 
διατάξεων για τα διαρθρωτικά Ταμεία». 

3. Του Κανονισμού (ΕΚ) αριθ. 1685/2000 «Για την θέ¬ 
σπιση λεπτομερών κανόνων εφαρμογής του Κανονι¬ 
σμού (ΕΚ) αριθ. 1260/199 του Συμβουλίου, όσον αφορά 
στην επιλεξιμότητα των δαπανών των ενεργειών που 
συγχρηματοδοτούνται από τα διαρθρωτικά Ταμεία», 
όπως ισχύει. 

4. Του Κανονισμού (ΕΚ) αριθ. 448/2001 «Για την θέσπι¬ 
ση λεπτομερών κανόνων εφαρμογής του Κανονισμού 
(ΕΚ) αριθ. 1260/199 του Συμβουλίου, όσον αφορά στη 


διαδικασία διενέργειας δημοσιονομικών διορθώσεων 
στην παρέμβαση που χορηγείται στο πλαίσιο των δι¬ 
αρθρωτικών Τ αμείων. 

5. Την 0(2001) 551,14.03.2001 απόφαση έγκρισης του 
Επιχειρησιακού Προγράμματος «Κοινωνία της Πληρο¬ 
φορίας» από την Επιτροπή των Ε.Κ. με ΑΗΙΝΟΟ 2000/ 
ΟΒ/16/1/ΡΟ/Θ23 όπως ισχύει, και ιδίως το τμήμα που ανα- 
φέρεται στον Τρόπο Υλοποίησης του Μ. 2.2 «Ηλεκτρονική 
Κυβέρνηση» για την εξυπηρέτηση του πολίτη στο οποίο 
επισημαίνονται τα εξής: «ιδιαίτερη προσοχή θα δοθεί στη 
συγκρότηση των ομάδων που θα είναι υπεύθυνες τόσο 
για την προετοιμασία και εφαρμογή των σχεδίων δράσης 
καθώς και στην απαιτούμενη δέσμευση της ιεραρχίας, 
προκειμένου να εφαρμοστούν με επιτυχία οι θεσμικές 
διοικητικές και διαχειριστικές αλλαγές που υποχρεωτι¬ 
κά συνοδεύουν την εισαγωγή σύγχρονων συστημάτων 
αυτοματισμού γραφείων και τηλεπικοινωνιών». 

6. Την υπ’ αριθμ. 151007/ΚτΠ7785-Β2/8.1.2004 απόφαση 
Ένταξης στο Μέτρο 2.2 του Επιχειρησιακού Προγράμμα¬ 
τος «Κοινωνία της Πληροφορίας», έργου του ΥΠΕΣΔΔΑ 
με τίτλο «Αριάδνη: Σύστημα παροχής υπηρεσιών και 
διοικητικών πληροφοριών προς τους πολίτες», του Ει¬ 
δικού Γραμματέα για την «Κοινωνία της Πληροφορίας» 
όπως ισχύει, με το αναπόσπαστο σε αυτήν ΤΔΕ/Υ και 
συγκεκριμένα του Υπ. 9 με τίτλο «Υποστήριξη της πα¬ 
ραγωγικής λειτουργίας των γραφείων Αριάδνη - ΚΕΠ», 
στο οποίο προβλέπεται ότι η υλοποίηση του υποέργου 
θα γίνει από το ΥΠΕΣΔΔΑ χωρίς προσφυγή σε εξωτε¬ 
ρικούς αναδόχους. 

7. Τις ανάγκες εκτέλεσης του υποέργου 9 του ως 
άνω ενταγμένου έργου, με τίτλο «Υποστήριξη της πα¬ 
ραγωγικής λειτουργίας των γραφείων «Αριάδνη - ΚΕΠ», 
σύμφωνα με τους όρους και προϋποθέσεις που θέτει η 
σχετική Απόφαση ένταξης του έργου στο Επιχειρησιακό 
Πρόγραμμα «Κοινωνία της Πληροφορίας». 

8. Την υπ’ αριθμ. ΔΙΔΚ/Φ.38/2635/7.2.2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Τροποποίηση και συμπλήρωση της υπ’ 
αριθμ. ΔΙΔΚ/Φ.38/6365/18.4.2005 υπουργικής απόφασης 
και συγκρότηση Επιτροπής για την παραλαβή του υπο- 
έργου «Υποστήριξη της παραγωγικής λειτουργίας των 
γραφείων ΑΡΙΑΔΝΗ-ΚΕΠ» (ΦΕΚ 173/Β/13.2.2006). 

9. Την υπ’ αριθμ. ΔΙΔΚ/Φ.38/3406/16.2.2006 Υπουρ¬ 
γική Απόφαση «Τροποποίηση της υπ’ αριθμ. ΔΙΔΚ/ 
Φ.38/8222/25.4.2005 απόφασης «Ορισμός μελών Ομά¬ 
δας ΔιοίκησηςΈργου στο ΥΠ.ΕΣ.Δ.Δ.Α. για την παρακο¬ 
λούθηση και αξιολόγηση της λειτουργίας των Κέντρων 
Εξυπηρέτησης Πολιτών (Κ.Ε.Π.). 

10. Την υπ’ αριθμ. 2/80345/0004/8.11.1999 κοινή υπουργι¬ 
κή απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του ν. 
1943/1991». 

11. Το γεγονός ότι με την έκδοση της παρούσας προ- 
καλείται δαπάνη σε εκατόν τριάντα εννέα χιλιάδων τρι- 
ακοσίων πενήντα ευρώ (139.350 €). Η ανωτέρω δαπάνη 
βαρύνει τις ήδη εγκεκριμένες πιστώσεις της ΣΑΕ 055/3 
του Προγράμματος Δημοσίων Επενδύσεων του ΥΠΕΣ¬ 
ΔΔΑ (κωδικός έργου: 2001ΣΕ05530001), αποφασίζουμε: 

1. Καθορίζουμε για το χρονικό διάστημα από 8.4.2005 
έως 8/9.2006 - σύμφωνα με τα οριζόμενα στη διάταξη 
της παρ. 2 εδάφ. γ' του άρθρου 17 του ν. 3205/2003 
- αποζημίωση κατά μήνα, για τον Πρόεδρο, τα μέλη και 
του γραμματείς της Ομάδας ΔιοίκησηςΈργου για την 

παρακολούθηση και αξιολόγηση της λειτουργίας των 
Κέντρων Εξυπηρέτησης Πολιτών (Κ.Ε.Π.) ως εξής: 

Πρόεδρος: 350 € 

Μέλη: 300 € 

Γραμματείς: 250 € 

Η ανωτέρω μηνιαία αποζημίωση θα καταβάλλεται με 
την προϋπόθεση: 

α) Συμμετοχής σε τέσσερις συνεδριάσεις το μήνα και 
εφόσον οι συνεδριάσεις γίνονται εκτός του κανονικού 
ωραρίου εργασίας και σε χρόνο που δεν καλύπτεται 
από υπερωριακή απσχόληση. Σε περίπτωση συμμετοχής 
σε λιγότερες συνεδριάσεις, η αποζημίωση περικόπτεται 
ανάλογα και 

β) Μετά την παραλαβή των παραδοτέων από την 
αρμόδια Επιτροπή, σύμφωνα με τα οριζόμενα στην 
υπ’ αριθμ. ΔΙΔΚ/Φ.38/2635/7.2.2006 απόφαση (ΦΕΚ 173/ 
Β/13.2.2006). 

2. Δικαιολογητικά της δαπάνης είναι: 

α. Τα πρακτικά των συνεδριάσεων, τα οποία θα πι¬ 
στοποιούν την εκτός ωραρίου απασχόληση των μελών 
καθώς και την πρόοδο των επί μέρους εργασιών. 

β. Τα παραδοτέα, όπως προσδιορίσθηκαν ανωτέρω. 

γ. Το πρακτικό παραλαβής της αρμόδιας Επιτροπής. 

3. Η παρούσα απόφαση έχει αναδρομική ισχύ ενός 
(1) έτους από την δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 
Οι Γ ενικοί Γ ραμματείς 


Εσωτερικών, Δημόσιας Διοίκησης 
και Ηλεκτρονικής Διακυβέρνησης 
του Υπουργείου Εσωτερικών 
Δημόσιας Διοίκησης 
και Αποκέντρωσης 


Δημοσιονομικής 
Πολιτικής 
του Υπουργείου 
Οικονομίας 
και Οικονομικών 


ΒΑΣΙΛΕΙΟΣ ΑΝΔΡΟΝΟΠΟΥΛΟΣ ΓΕΩΡΓΙΟΣ ΚΟΥΡΗΣ 

-*- 


Αριθμ. Οικ. 265053 (3) 

Τροποποίηση της υπ’ αριθμ. 293435/3.8.2005 κοινής 
υπουργικής απόφασης περί «καθορισμού των λε¬ 
πτομερειών εφαρμογής της απόσταξης κρίσης που 
πραγματοποιείται στα πλαίσια του άρθρου 30 του 
Καν. Αρ. 1493/99 των επιτραπέζιων οίνων και των οί¬ 
νων ΟΠΑΠ, των απαιτούμενων ελέγχων και των δι- 
καιολογητικών παράδοσης της αλκοόλης που θα πα- 
ραχθεί στα πλαίσια της απόσταξης αυτής, από τους 
οινοπνευματοποιούς στον Οργανισμό Παρέμβασης 
και τρόπου πληρωμής της αξίας της αλκοόλης που 
θα παραδοθεί». (Β 1140). 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις : 

Ια. Του άρθρου 29 παρ. 1 του ν. 3147/2003 «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (ΦΕΚ Α'/135). 

β. Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδας στις Ευ¬ 


ρωπαϊκές Κοινότητες και ρύθμιση συναφών θεσμικών 
και οργανωτικών θεμάτων» (ΦΕΚ Α7280). 

γ. Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α'/34) όπως τροπο¬ 
ποιήθηκε με το άρθρο 6, του ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και τις προβλέ¬ 
ψεις της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού «ΕΥΡΑΤΟΜ» (ΦΕΚ Α'/70) 
και του άρθρου 65 του ν. 1892/1990 (ΦΕΚ Α/101). 

δ. Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α98). 

ε. Του ν. 2362/1995 «Περί δημοσίου λογιστικού, ελέγ¬ 
χου δαπανών του κράτους και άλλες διατάξεις» (ΦΕΚ 
Α'/247). 

στ. Των άρθρων 13 μέχρι και 29 του ν. 2637/1998 (ΦΕΚ 
Α'7200), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (ΦΕΚ Α7154) και το άρθρο 
24 του ν. 2945/2001 (ΦΕΚ Α7223) «Εθνικό Σύστημα Προ¬ 
στασίας της Αγροτικής Δραστηριότητας». 

ζ. Του ν.δ. 131/1974 «Περί παροχής οικ/μικών ενισχύσεων 
στη γεωργική κτηνοτροφική, δασική και αλιευτική παρα¬ 
γωγή» (ΦΕΚ Α7220) όπως τροποποιήθηκε και συμπληρώ¬ 
θηκε με το ν. 1409/1983 «Τροποποίηση και συμπλήρωση 
των διατάξεων του ν.δ. 131/1974» (ΦΕΚ Α7199). 

η. Του ν. .2286/1995 «Προμήθειες του δημοσίου τομέα 
και ρυθμίσεις συναφών θεμάτων» (ΦΕΚ Α719). 

θ. Του ν. 2969/2001 «Αιθυλική αλκοόλη και αλκοολού- 
χα ποτά» (ΦΕΚ 281 /Α/18.12.2001) και 2960/2001 «Εθνικός 
Τελωνειακός Κώδικας» (ΦΕΚ. 265/Α/22.11.20 01). 

ι. Του π.δ. 394/1996 «Κανονισμός Προμηθειών Δημοσί¬ 
ου» (ΦΕΚ Α7266) ως έχει τροποποιηθεί και ισχύει. 

ια. Του π.δ. 346/1998 (ΦΕΚ Α7230) «Προσαρμογή της 
ελληνικής νομοθεσίας για τις δημόσιες συμβάσεις υπη¬ 
ρεσιών προς τις διατάξεις της οδηγίας 92/50/ΕΟΚ, του 
Συμβουλίου της 18ης Ιουλίου 1992», όπως τροποποιήθηκε 
με το π.δ. 18/2000 (ΦΕΚ Α’/15) και την οδηγία 2001/78/ΕΚ 
της Επιτροπής. 

2. Τον Καν. (ΕΚ) 1493/1999 του Συμβουλίου «Για την 
κοινή οργάνωση της αμπελοοινικής αγοράς», όπως έχει 
τροποποιηθεί και ισχύει μέχρι σήμερα. 

3. Τον Καν. (ΕΚ) 1622/2000 της Επιτροπής για τις οι- 
νολογικές πρακτικές και επεξεργασίες. 

Τον Καν. (ΕΚ) 1623/2000 της Επιτροπής για τον καθο¬ 
ρισμό των λεπτομερειών της εφαρμογής του Καν. (ΕΚ) 
1493/1999 του Συμβουλίου για την κοινή οργάνωση της 
Αμπελοοινικής Αγοράς (όσον αφορά τους μηχανισμούς 
της αγοράς). 

Τον Καν. (ΕΟΚ) 2148/1996 «για τον καθορισμό των κα¬ 
νόνων αξιολόγησης και ελέγχου των ποσοτικών γεωρ¬ 
γικών προϊόντων που περιλαμβάνονται στα αποθέματα 
δημόσιας παρέμβασης». 

Τον Καν. (ΕΚ) 884/2001 της Επιτροπής «για τις λεπτο¬ 
μέρειες εφαρμογής σχετικά με τα συνοδευτικά έγγρα¬ 
φα μεταφοράς των αμπελοοινικών προϊόντων και των 
βιβλίων που θα πρέπει να τηρούνται στον αμπελοοινικό 
τομέα» καθώς και την υπ’ αριθμ. 285870/1.9.2004 κοινή 
υπουργική απόφαση εφαρμογής του. 

Τον Καν. (ΕΚ) 2729/2000 της Επιτροπής «Σχετικά με τις 
λεπτομέρειες εφαρμογής όσον αφορά τους ελέγχους 
στον αμπελοοινικό τομέα». 

4. Την υπ’ αριθμ. 388052/8.8.2001 απόφαση του Υπουρ¬ 
γού Γεωργίας Περί εφαρμογής του Καν. 2729/2000. 

5. Τον Καν. (ΕΟΚ) 3597/1990 «Σχετικά με τους κανόνες 
λογιστικής καταχώρησης για τα μέτρα παρέμβασης 
που συνεπάγεται η αγορά, η αποθεματοποίηση και η 
πώληση γεωργικών προϊόντων από τους οργανισμούς 
παρέμβασης». 

6. Τον Καν. (ΕΟΚ) 2220/1985 «Περί καθορισμού λεπτο¬ 
μερειών εφαρμογής του καθεστώτος εγγυήσεων για τα 
γεωργικά προϊόντα», όπως τροποποιήθηκε και ισχύει 
(ΕΕ 1.205/3.8.1985 σ-5). 

7. Τον Καν. (ΕΟΚ) 3492/1990 «για τον καθορισμό των 
στοιχείων που λαμβάνονται υπόψη στους ετήσιους λο¬ 
γαριασμούς για την χρηματοδότηση των μέτρων πα¬ 
ρέμβασης με τη μορφή δημόσιας αποθεματοποίησης 
από το Ε.Γ.Τ.Π.Ε.- Τμήμα Εγγυήσεων» (ΕΕ Ε.337/4.12.1990 
σ-3). 

8. Τον Καν. (ΕΟΚ) 1258/1999 «Περί χρηματοδότησης 
Κ.Γ.Π.» (ΕΕ Ε.160/26.6.1999 σ-103). 

9. Την υπ’ αριθμ. 416769/23.11.2001 κοινή απόφαση των 
Υπουργών Οικονομικών και Γεωργίας, για την «ανάθεση 
στον ΟΠΕΚΕΠΕ, ως εντολοδόχο του Ελληνικού Δημο¬ 
σίου, του έργου της αγοραστικής παρέμβασης και ορι¬ 
σμού αυτού ως αρμόδιου για την άσκηση των συναφών 
αρμοδιοτήτων» (ΦΕΚ Β71608). 

10. Την υπ’ αριθμ. 394555/23.10.2000 κοινή απόφαση 
των Υπουργών Εσωτερικών Δημόσιας Διοίκησης και 
Αποκέντρωσης και Γ εωργίας, περί ανάθεσης αρμοδιο¬ 
τήτων του ΟΠΕΚΕΠΕ στις Νομαρχιακές Αυτοδιοικήσεις 
της χώρας. 

11. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και Υπουργού Οικονομίας και Οι¬ 
κονομικών με θέμα «καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 519/Β/ 
17.3.2004). 

12. Την υπ’ αριθμ. 400761/2001 απόφαση του Υπουρ¬ 
γού Γ εωργίας «Καθορισμός δικαιολογητικών και τρόπος 
χορήγησης κοινοτικών οικονομικών ενισχύσεων ,που 
προβλέπονται για τις προαιρετικές και υποχρεωτικές 
αποστάξεις στον αμπελοοινικό τομέα. Τρόποι εφαρμο¬ 
γής των μέτρων.» 

13. Την υπ’ αριθμ. 270032/2004 (ΦΕΚ 1247/Β/2004) Κοινή 
απόφαση Υπουργών Οικονομίας και Οικονομικών και 
Αγροτικής Ανάπτυξης και Τροφίμων περί «Καθορισμού 
διαδικασιών και δικαιολογητικών πληρωμής της αξίας 
και των λοιπών εξόδων παρέμβασης της αλκοόλης που 
προέρχεται από τις υποχρεωτικές αποστάξεις σύμφωνα 
με τα άρθρα 27,28 και την απόσταξη κρίσης σύμφωνα 
με το άρθρο 30 του Καν (ΕΚ) 1493/1999 και παραδίδε- 
ται στον Οργανισμό Παρέμβασης, για την αμπελοοινική 
περίοδο 2003-2004.» 

14. Την υπ’ αριθμ. 293435/3.8.2005 (ΦΕΚ 1140/Β/17.8.2005) 
κοινή υπουργική απόφαση περί «καθορισμού των λεπτο¬ 
μερειών εφαρμογής της απόσταξης κρίσης που πραγ¬ 
ματοποιείται στα πλαίσια του άρθρου 30 του Καν(ΕΚ) 
1493/99 των επιτραπέζιων οίνων και των οίνων ΟΠΑΠ, 
των απαιτούμενων ελέγχων και των δικαιολογητικών 
παράδοσης της αλκοόλης που θα παραχθεί στα πλαίσια 
της απόσταξης αυτής, από τους οινοπνευματοποιούς 
στον Οργανισμό Παρέμβασης και τρόπου πληρωμής της 
αξίας της αλκοόλης που θα παραδοθεί». 

15. Τη γνώμη του ΟΠΕΚΕΠΕ καθώς και την εισήγηση 
της Διεύθυνση Μεταποίησης Τυποποίησης και Ποιοτι¬ 


κού Ελέγχου του Υπουργείου Αγροτικής Ανάπτυξης και 
Τροφίμων σχετικά με το θέμα. 

16. Το γεγονός ότι από τις διατάξεις της παρούσης 
δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Με την παρούσα απόφαση τροποποιούμε την υπ’ αριθμ. 
293435/3.8.2005 (ΦΕΚ 1140/Β/17.8.2005) κοινή υπουργική 
απόφαση με την οποία καθορίζονται, οι λεπτομέρειες 
της διαδικασίας εφαρμογής του μέτρου της απόσταξης 
κρίσης επιτραπέζιων οίνων και οίνων ΟΠΑΠ, η διαδικα¬ 
σία παράδοσης της αλκοόλης που προέρχεται από την 
απόσταξη αυτή, και τα δικαιολογητικά και ο τρόπος 
πληρωμής στους δικαιούχους οινοπνευματοποιούς της 
αξίας της αλκοόλης που παραδίδεται στον Οργανισμό 
Παρέμβασης. 

1. Το άρθρο 4 αντικαθίσταται, από τότε που ίσχυσε, 
ως ακολούθως: 

Αρθρο 4 

Παράδοση οίνων για απόσταξη και πληρωμή της 
ελάχιστης τιμής που καθορίζεται από την Ε.Ε. στους 
οινοπαραγωγούς. 

1. Ο οινοπαραγωγός μεριμνά για την έγκαιρη έκδοση, 
σε χρονικό διάστημα όχι μεγαλύτερο των δύο μηνών 
από την παράδοση των οίνων των βεβαιώσεων που 
προβλέπονται στο άρθρο 5 της παρούσας, από τις 
Δ/νσεις Αγροτικής Ανάπτυξης των ΝΑ του τόπου παρα¬ 
γωγής του οίνου (υποδείγματα 3 και 5), καθώς και των 
βεβαιώσεων (υποδείγματα 3, 4 και 5) από τις Δ/νσεις 
Αγροτικής Ανάπτυξης, όπου υπέβαλλε το συμφωνητικό ή 
τη δήλωση απόσταξης για έγκριση. Στην περίπτωση που 
το συμφωνητικό ή η δήλωση απόσταξης έχει υποβληθεί 
σε Δ/νση Αγροτικής Ανάπτυξης / Γ εωργίας διαφορετική 
εκείνης του τόπου παραγωγής του οίνου, η τελευταία 
μεριμνά για την έγκαιρη αποστολή των βεβαιώσεων 
(υποδείγματα 3 και 5) στην Δ/νση Α.Α/ Γ εωργίας που 
υποβλήθηκε το συμφωνητικό ή η δήλωση απόσταξης. 

Η τελευταία μετά τους απαραίτητους ελέγχους που 
προβλέπονται στο άρθρο 3 της παρούσας εκδίδει τις 
βεβαιώσεις (υποδείγματα 3, 4 και 5) και αποστέλλει στον 
οινοπνευματοποιό τον φάκελο που περιέχει την αίτηση 
του οινοπαραγωγού, το συμφωνητικό απόσταξης, το 
δελτίο ανάλυσης του οίνου και όλες τις σχετικές βε¬ 
βαιώσεις. Η αποστολή του εν λόγω φακέλου γίνεται σε 
χρονικό διάστημα όχι μεγαλύτερο των τριών μηνών από 
την παράδοση των οίνων εκτός εάν υπάρχουν βάσιμες 
υποψίες σύμφωνα με την παράγραφο 6 του παρόντος 
άρθρου για την επιλεξιμότητα του προς απόσταξη οίνου 
ή περίπτωση ανωτέρας βίας. 

Εάν η έκδοση των σχετικών βεβαιώσεων καθυστε¬ 
ρήσει πέραν των δύο μηνών και μέχρι τρεις (3) μήνες 
από την παράδοση του οίνου προς απόσταξη, τότε ο 
οινοπνευματοποιός πραγματοποιεί την πληρωμή εντός 
προθεσμίας ενός μηνάς από την έκδοση της σχετικής 
βεβαίωσης. 

Εάν η έκδοση των σχετικών βεβαιώσεων καθυστερή¬ 
σει πέραν των τριών μηνών για λόγους που έχουν να 
κάνουν με τον έλεγχο της επιλεξιμότητας του οίνου 
προς απόσταξη σύμφωνα με την παράγραφο 6 του 
παρόντος άρθρου, τότε κατόπιν έγκρισης της Δ/νσης 
Α.Α/Γεωργίας που πραγματοποιεί τον έλεγχο, παρατεί- 
νεται η προθεσμία πληρωμής του οινοπαραγωγού το 
ανώτερο έως τρεις μήνες (τηρουμένων των διατάξεων 

της προηγούμενης παραγράφου). Η ανωτέρω έγκριση 
συμπεριλαμβάνεται στα δικαιολογητικά του σχετικού 
φακέλου. 

2. Κατά την μεταφορά του οίνου από το οινοποιείο 
στο οινοπνευματοποιείο συντάσσεται το συνοδευτικό 
έγγραφο μεταφοράς που προβλέπεται στον Καν.(ΕΚ) 
884/2001, στο οποίο αναγράφεται και ο αριθμός του 
συμφωνητικού απόσταξης, για λογαριασμό του οποίου 
γίνεται η μεταφορά και υπογράφεται, μετά από σχετικό 
έλεγχο, τόσο κατά την εκκίνηση της μεταφοράς, όσο και 
κατά την άφιξη του οίνου στον τόπο προορισμού του, 
από τον αρμόδιο γεωπόνο ελεγκτή του αμπελοοινικού 
τομέα της περιοχής. 

3. Η ανοχή μεταξύ της ποσότητας οίνου για την οποία 
έχει εγκριθεί το συμφωνητικό ή η δήλωση απόσταξης 
και αυτής που παραδίδεται στο οινοπνευματοποιείο 
καθορίζεται στο άρθρο 65 παραγρ. 5 του Καν. (ΕΚ) 
1623/2000. Επίσης επιτρέπεται απόκλιση 1% νοΙ στον 
αλκοολικό τίτλο του οίνου, μεταξύ αυτού που αναγρά¬ 
φεται στο συμφωνητικό και εκείνου που διαπιστώνεται 
κατά την είσοδο του οίνου στο οινοπνευματοποιείο. 

4. Η ελάχιστη τιμή που αναφέρεται στον κανονισμό 
εφαρμογής κατά κατηγορία οίνου, εφαρμόζεται για 
εμπόρευμα καθαρό και παραδοτέο στη πόρτα του οι- 
νοπαραγωγού. Η ελάχιστη τιμή αγοράς κατά κατηγο¬ 
ρία οίνου που αναφέρεται στο Κανονισμό εφαρμογής 
καταβάλλεται από τον οινοπνευματοποιό στον παρα¬ 
γωγό στους τρεις μήνες που έπονται της παράδοσης 
των οίνων, με την προϋπόθεση ότι ο παραγωγός έχει 
μεριμνήσει για την έκδοση των βεβαιώσεων σύμφωνα 
με τα υποδείγματα 3, 4 και 5 από τις αρμόδιες κατά 
περίπτωση Δ/νσεις Αγροτικής Ανάπτυξης των ΝΑ που 
έχουν παραχθεί και αποθηκευτεί οι προς απόσταξη 
οίνοι. Εάν υπάρχουν βάσιμες υποψίες σύμφωνα με την 
παράγραφο 6 του παρόντος Αρθρου για την επιλε- 
ξιμότητα του προς απόσταξη οίνου τότε η πληρωμή 
του οινοπαραγωγού πραγματοποιείται σύμφωνα με την 
διαδικασία που καθορίζεται στην παράγραφο 1 του πα¬ 
ρόντος άρθρου. 

5. Για τον υπολογισμό της αξίας του οίνου, λαμβάνεται 
υπόψη ο αλκοολικός τίτλος του αντιπροσωπευτικού 
δείγματος που λαμβάνεται κατά την είσοδο του εν λόγω 
οίνου στο οινοπνευματοποιείο ή κάθε παρτίδας που 
παραδίδεται, αν η παράδοση γίνεται τμηματικά, από 
τους εντεταλμένους για τον έλεγχο και την εποπτεία 
υπαλλήλους του Τελωνείου και της Χημικής Υπηρεσίας 
του Γ.Χ.Κ. Ο αλκοολικός τίτλος που διαπιστώνεται μετά 
από ανάλυση που διενεργείται από τις Χ.Υ του Γ.Χ.Κ. 
αναγράφεται στη σχετική βεβαίωση της Χ.Υ του Γ.Χ.Κ. 
που ελέγχει το οινοπνευματοποιείο. 

6. Σύμφωνα με τις διατάξεις της παραγράφου 7 του 
άρθρου 65 του Καν(ΕΚ)1623/00 στοιχεία που στοιχειοθε¬ 
τούν βάσιμες αμφιβολίες σχετικά με την επιλεξιμότητα 
του οίνου προς απόσταξη, δύναται να θεωρηθούν: 

- Η εκπρόθεσμη υποβολή εκ μέρους των υπόχρεων 
των δηλώσεων του Καν(ΕΚ) 1282/2000. 


- Η υποβολή των ανωτέρω δηλώσεων με ελλιπή ή 
ανακριβή στοιχεία. 

- Η μη εκπλήρωση των υποχρεώσεων του οινοπα- 
ραγωγού που απορρέουν από τα άρθρα 27 και 28 του 
Καν 1493/1999. 

- Η μη τήρηση ή πλημμελής τήρηση εκ μέρους του 
οινοπαραγωγού των βιβλίων αποθήκης σύμφωνα με τον 
Καν (ΕΚ) 884/2001 και την υπ’ αριθμ. 285870/1.9.2004 ΚΥΑ 
εφαρμογής του. 

- Οποιαδήποτε αμφιβολία της Δ/νσης Αγροτικής 
Ανάπτυξης/Γεωργίας του τόπου παραγωγής του προς 
απόσταξη οίνου σχετικά με την νομιμότητα παραγω¬ 
γής του, όσον αφορά την τήρηση των διατάξεων του 
Καν.(ΕΚ) 1493/1999. 

2. Το άρθρο 7 αντικαθίσταται ως ακολούθως: 

Αρθρο 7 

Προκαταβολή της αξίας της παραδοτέας αλκοόλης 
στο δικαιούχο οινοπνευματοποιό 

1. Ο οινοπνευματοποιός μπορεί να ζητήσει να του 
προκαταβληθεί από την ημερομηνία που καθορίζεται 
στον σχετικό κανονισμό εφαρμογής, ποσό ίσο με την 
ενίσχυση που καθορίζεται για την εν λόγω απόσταξη. 

Το ύψος της προκαταβολής υπολογίζεται με βάση την 
ποσότητα οίνου που είναι εγγεγραμμένη στο συμφωνη¬ 
τικό ή στη δήλωση απόσταξης, τον αλκοολικό τίτλο του 
προς απόσταξη οίνου με βάση το δελτίο ανάλυσης του 
εγκεκριμένου εργαστηρίου και την τιμή που καθορίζεται 
στον σχετικό Κανονισμό εφαρμογής. 

2. Τα δικαιολογητικά που απαιτούνται για την πληρω¬ 
μή της προκαταβολής είναι τα Α1, Α2, Α3 και Α6 που ανα- 
φέρονται στο άρθρο 5 της παρούσας απόφασης, καθώς 
και η απόδειξη σύστασης εγγύησης αορίστου χρόνου 
ύψους 120% της αξίας της αιτούμενης προκαταβολής 
υπέρ του ΟΠΕΚΕΠΕ. Τα δικαιολογητικά υποβάλλονται 
στην Δ/νση ΟΑΒΙΠ του ΟΠΕΚΕΠΕ και μετά τον έλεγχό 
τους διαβιβάζονται στην Οικονομική Δ/νση-Τμήμα Εξό¬ 
δων Παρέμβασης του ΟΠΕΚΕΠΕ για τα περαιτέρω. Η 
πληρωμή της προκαταβολής από τον ΟΠΕΚΕΠΕ γίνεται 
εντός τριών μηνών από την υποβολή σ’ αυτόν των προ- 
αναφερόμενων δικαιολογητικών. 

3. Η καταβολή του υπολοίπου, με τις αναγκαίες προ¬ 
σαρμογές και η αποδέσμευση της εγγύησης, γίνεται 
μετά την προσκόμιση των υπολοίπων δικαιολογητικών 
των προβλεπομένων στο άρθρο 5 της παρούσας από 
τον δικαιούχο οινοπνευματοποιό στο Τμήμα Εξόδων 
Παρέμβασης της Οικονομικής Δ/νσης του ΟΠΕΚΕΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2006 

01 ΥΠΟΥΡΓΟΙ 

